| Viola brava |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Malpighiales |
| Familia: | Violaceae |
| Xénero: | '**Viola (xénero)'** |
| Especie: | ***V. riviniana*** |

 |
| Nome binomial |
| '**Viola riviniana'**Reichenb. |

A **viola brava** ou violeta brava (***Viola riviniana***), é unha flor do xénero *Viola* da familia das violáceas. É natural de toda Europa e do norte de África (Alxeria, Marrocos, Tunisia) até o Líbano. É común nos prados húmidos e corredoiras sombrizas de toda Galiza.

Descrición
----------

Planta herbácea, perenne, de deitada a ascendente, duns 20 cm.

Follas simples, pecioladas, de limbo suborbicular e base a xeito de corazón; as basais, en roseta e as caulinares, alternas; con estípulas filamentosas.

Flores sen cheiro, solitarias, de cor azul violeta, de até 25 mm de diámetro, cigomorfas (de simetría bilateral). Periantio con 5 sépalos agudos e 5 pétalos, o inferior dos cales presenta un esporón. Androceo formado por cinco estames, coas anteras aplicadas arredor do ovario, que é unilocular, con estilo sinxelo. Florean no período de abril a maio no hemisferio norte.

Froito glabro, duns 10 mm, tipo cápsula, dehiscente en tres valvas, expulsando as sementes, que son de cor acastañada e miden uns 2 mm.

Hábitat
-------

O seu hábitat son as fragas, sebes e áreas arbustivas, tanto en carballeiras e faiais de montaña, coma en bosques de ribeira e incluso formacións de carballo anano.

En Galiza é moi común nos bosques e prados, sendo a especie de *Viola* máis común das carballeiras, clareiros de bosque e prados húmidos e sombrizos do país, acompañada moitas veces de cáncaros e fentos. En Galiza florea entre marzo e xuño.

Taxonomía
---------

*Viola riviniana* foi descrita por Rchb. e publicado en  *Iconogr. Bot. Pl. Crit. 1: 81*, no ano 1823.

Etimoloxía
Foi nomeada en honra do botánico alemán, Augustus Quirinus Rivinus (1652-1722).

Usos e aplicacións
------------------

Medicinal contra a tose, sudorífica e expectorante. Obtéñense esencias que se utilizan en perfumaría.

Son purgantes e vomitivas cando se comen, polo que o gado as rexeita.

Notas
-----

1. ↑  Atlas Xeobotánico de Galicia -
2. ↑  *Viola brava* en Trópicos
3. ↑  *Viola brava* en PlantList

Véxase tamén
------------

### Bibliografía

* Partridge, James (2007) Viola × bavarica: the punctual Dog-violet BSBI News 106:8-9 (illustrated with colour photographs on inside back cover of this edition)
* Werner Rothmaler, E. Jäger, Klaus Werner: *Exkursionsflora von Deutschland.* Bd 4. Fischer, Jena 1958, Spektrum Akad. Verlag, Heidelberg 2000. ISBN 3-334-60831-X, ISBN 3-8274-1496-2
* Rudolf Schubert, Günther Wagner: *Botanisches Wörterbuch.* UTB. Ulmer, Stuttgart 1988, 1993, 122000. ISBN 3-8252-1476-1
* Ruprecht Düll, Herfried Kutzelnigg: *Taschenlexikon der Pflanzen Deutschlands.* Quelle & Meyer, Wiebelsheim 2005. ISBN 3-494-01397-7

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Viola brava*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Viola brava*** |

* Taxonomía de *Viola riviniana* *(en inglés)*
* Páxina de GRIN *(en inglés)*
* Flora de Francia *(en francés)*
* Páxina de hoseito Arquivado 05 de xuño de 2009 en Wayback Machine. *(en castelán)*

|  |  |
| --- | --- |
| Identificadores taxonómicos | 
* APDB: 155511
* APNI: 94588
* BioLib: 38867
* Dyntaxa: 222008
* EOL: 2867522
* EPPO: VIORI
* FNA: 250100958
* GBIF: 7296321
* iNaturalist: 61481
* IPNI: 869126-1
* NBN: NHMSYS0000464897
* NCBI: 214052
* PalDat: Viola\_riviniana
* PlantList: kew-2459647
* POWO: ID
* Soortenregister: 118481
* TAXREF: 129669
* Tela Botanica: 72473
* Tropicos: 33800039
* VASCAN: 29340
* VicFlora: ID

 |